'Omstrede' EFF-lid gekap ná studenteverkiesing | Maroela Media
Jesse Griesel (Foto: Facebook)
'n Vrouestudent aan die Universiteit van Kaapstad (UK) is as "rasseverraaier" uitgekryt nadat sy as EFF-kandidaat in die studenteraadverkiesing deelgeneem en die naasmeeste stemme in die afgelope verkiesing verwerf het.
Luidens die voorlopige verkiesingsuitslae wat deur die universiteit beskikbaar gestel is, het die EFF agt van die 15 setels in die UK se studenteraad verower. Onafhanklike kandidate beklee in dié stadium sewe setels. Die EFF oorheers die afgelope jare reeds die UK se studenteraad.
Die 19-jarige Griesel het die naasmeeste stemme ná die onafhanklike kandidaat Tebogo Mabusela in die verkiesing ontvang.
Griesel word sedert haar aankondiging as EFF-kandidaat in September oorval met negatiewe kommentaar van mense wat haar op sosiale media as 'n verraaier uitkryt.
Die tweedejaarstudent het aan IOL gesê sy het die negatiewe kommentaar verwag, maar steur haar nie daaraan nie.
"Wit mense wil praat oor die EFF wat Suid-Afrikaners verdeel en rassespanning veroorsaak, maar EFF-lede het my omhels. Ek is deur wit mense as 'n rasseverraaier bestempel."
Griesel sê sy ontvang ook baie steun nadat sy haar beskikbaar gestel het as kandidaat vir die EFF in die studenteraadverkiesings vir die 2021-'22-termyn.
Dít sluit in steun van hooggeplaastes soos die EFF-LP Nazier Paulsen, asook die voormalige DA-LP Phumzile van Damme wat haar gelukgewens het met haar besluit om haar beskikbaar te stel.
Griesel het verlede maand op Twitter gesê sy verbind haar as EFF-kandidaat daartoe om "gratis, gehalte- en gedekoloniseerde hoër onderwys" na te streef en werkers en studente in die universiteitsruimte te verenig.
Sy beoog ook om as lid van die studenteraad meer plek in universiteitskoshuise te verseker vir alle studente wat behuising benodig en geslagsgebaseerde geweld te pak.
Sy voel ook sterk daaroor om te verseker dat "benadeelde swart studente", lede van queer-liggame, vroue en diegene wat aan geestestoestande ly nie deur enige beleidstellings benadeel word nie.
Maroela Media het navrae aan Griesel én die EFF Student Command gerig en wag steeds op terugvoer.
Die uitslae van die UK se studenteraadverkiesing is nog voorlopig en enige besware teen kandidate kon op die laatste Dinsdag nog ingedien word.
UCT PROVISIONAL RESULTS:
EFFSC: 8 seats
SASCO: 0 seats
We thank the students of UCT for choosing the EFFSC to serve students in the 2022 SRC❤️????????#Ayikhale #SizofunaNgenkani pic.twitter.com/urjbSZtqam
— EFFSC UCT (@EFFSC_UCT) October 12, 2021
Onnie beboet wat seun 'skop, wurg'
Stropers skiet polisie wat na vermiste bootman soek
'n Toe bek is 'n heel bek. Laat ek liewer niks meer kwyt raak nie
Haar ouers is seker vreeslik trots op haar!!!
Jy moet ingeteken wees om te stem45-2Jy moet ingeteken wees om te stem
Kyk, sy kan aan enige politieke party behoort of deelneem wat sy wil – haar vrye keuse – maar hoekom 'n party wat rassisme skree om elke hoek en draai en wat glo dat almal verniet onderwys moet kry maar nie voorstel hoe dit moontlik is om verniet gehalte dienste en onderwys te verskaf wanneer die mense wat daardie dienste bied salarisse moet kry nie.
Sy soek aandag
Jy moet ingeteken wees om te stem610Jy moet ingeteken wees om te stem
Wonder wie betaal vir haar studies? EFF brand als af en beskadig alles. Daar is ander platforms wat sy kan gebruik om haar stem te laat hoor. Hier kom nog n Carl Niehause episode